شينا (Chyna) (27 ديسمبر 1969 - 20 ابريل 2016) ممثلة بورنوجرافية امريكية ، اسمها الحقيقى جوان مارى لورير (Joan Marie Laurer) . اتولدت شينا يوم 27 ديسمبر 1969 فى مدينة روتشستر فى ولاية نيو يورك الامريكية ، وهى طفلة اتعلمت العزف على الكمنجه . ولما وصلت لسن 16 سنة سابت بيتها بعدما حاولت امها انها تجبرها على العلاج من ادمان المخدرات ، وبدأت تشتغل جنب دراستها لغاية لما خدت الشهادة الثانوية وهى فى اسبانيا . بعد كده دخلت شينا جامعة تامبا بولاية فلوريدا الامريكية واتخصصت فى الادب الاسبانى واتعلمت فيها كمان لغه فرنساوى و لغه المانى ، وكانت عضو فى هيئة تدريب ظباط الاحتياط ومستشار مقيم فى سكن الطلبة . وفى سنة 1992 اتخرجت شينا من الجامعة وكانت بتتمنى انها تشتغل فى مكتب التحقيقات الفيدرالى أو فى إدارة مكافحة المخدرات وتستفيد هناك من معرفتها باللغات اللى اتعلمتها . بعد كده طلبت التطوع فى فيالق السلام واتقبل طلبها واختاروها للسفر لدولة جواتيمالا . بعدما رجعت شينا من جواتيمالا اشتغلت فى اكتر من مهنة ، مرة جرسونة فى كباريه ومرة تانية مغنية فى فرقة ومرة تالتة عاملة خط دردشة رقم 0900 .